el en el el el el el el el en en el el el el el en el el es el el el el en el el el el en el el el el el el el el el el el el el el el el el el el el el el el el el el el en hbs_lat el en el en el en el el en el el en el el el el el el el el el el el el en el el el el el el el el el el el el el el el en es en
Από το 2005 και εντεύθεν,διαδοχικά σε κάθε Συνέδριο της ΠΟΣΤ, λαμβάνονται αποφάσεις από το κυρίαρχο όργανο της Ομοσπονδίας μας για τη σύσταση μαζικών και γνήσια αντιπροσωπευτικών σωματείων περιφερειακής δομής και διάρθρωσης.
Στο Συνέδριο του 2020, η απόφαση αυτή επιβεβαιώθηκε πανηγυρικά ενώ ακολούθησε και ομόφωνη απόφαση τόσο της Εκτελεστικής Επιτροπής, όσο και του Διοικητικού Συμβουλίου.
Την ίδια ώρα, η ανάγκη για αυτή την επιβεβλημένη οργανωτική ανασυγκρότηση του συνδικαλιστικού κινήματος στο χώρο του ΕΛΤΑ εντάθηκε με καταλύτη και την ευρείας συμμετοχής εθελούσια έξοδο του 2021.
Κοινή συνισταμένη, η ενδυνάμωση της παρέμβασης των Σωματείων και της ΠΟΣΤ, η ενίσχυση της δράσης και λειτουργίας τους, καθώς και η μεγιστοποίηση της συνδικαλιστικής κάλυψης και πυκνότητας εκφράζοντας όλες και όλους τους ταχυδρομικούς.
Σε αυτή την κατεύθυνση, ξεκίνησε με ιδιαίτερη επιτυχία και απήχηση στους συναδέλφους, το εγχείρημα της συνένωσης σωματείων και ακολούθως η διενέργεια αρχαιρεσιών.
Συνοδοιπόροι τους ως «χρήσιμοι ….», παρατάξεις που προσπαθούν να μεταφορτώσουν τη συνδικαλιστική τους ανυπαρξία σε δήθεν αποτυχία του εγχειρήματος των περιφερειακών σωματείων.
Η πραγματοποίηση εκλογών το δεύτερο δεκαήμερο του Αυγούστου (πιο θέρος δεν γίνεται…) στο Νόμο Δωδεκανήσων, είναι μια παγκόσμια πρωτοτυπία που φανερώνει την αγωνία τους. Μάλλον έψαχναν δικαστικούς από τις παραλίες ή τις ξαπλώστρες!
Ταυτόχρονα, προσμέτρηση επιστολικών ψήφων (βλ. Μυτιλήνη), διοικήσεις με προσωρινή διαταγή χωρίς δυνατότητα υλοποίησης εκλογών, αλχημείες και παλινωδίες συνθέτουν ένα σκηνικό παρακμής, όταν η θητεία της ΚΕΥΑΕ έχει λήξει εδώ και χρόνια (αλλά εδώ δεν υπάρχει η πρεμούρα εκλογών, γιατί άραγε;), σωματεία που παραβιάζουν το Καταστατικό της ΠΟΣΤ συνεχίζουν ακάθεκτα να κάνουν εκλογές ενώ άλλα οδηγούνται χωρίς λόγο σε διορισμούς του Πρωτοδικείου μετά από μεθοδεύσεις των ελεγχόμενων διοικήσεών τους που αποφεύγουν τις αρχαιρεσίες όπως «ο διάολος το λιβάνι»…
Το άδειο σακί, είναι δύσκολο να σταθεί όρθιο… Η πονηρία μόνο ως «καταφύγιο» ανικανότητας μπορεί να ιδωθεί.
Είναι ξεκάθαρο ότι «κάτι σάπιο υπάρχει στο Βασίλειο της Δανιμαρκίας»…
Είναι ξεκάθαρο πως κάποιοι χρησιμοποιούν τους συσχετισμούς για να παραβιάζουν κάθε συνδικαλιστική λογική, κάθε δημοκρατική απόφαση.
Είναι ξεκάθαρο πως κάποιοι φοβούνται την οργάνωση και τη ψήφο των Ταχυδρομικών.
Είναι ξεκάθαρο ότι το δίπολο «κουκί – καρέκλα» είναι η μοναδική συνδικαλιστική επιδίωξη κάποιων.
Είναι ξεκάθαρο πως δεν μπορούν πια να κρυφτούν, όσο κι αν προσπαθούν να βρουν συμμάχους με το «διαίρει και βασίλευε».
Κάποιοι ανίκανοι, κάποιοι ικανοί για όλα…
Η ΔΑΚΕ – ΕΛΤΑ στήριξε με συνέπεια, στηρίζει και θα συνεχίσει να υλοποιεί, χωρίς παρεκκλίσεις και αποκλίσεις, τις αποφάσεις του Συνεδρίου της ΠΟΣΤ, αποφάσεις που είναι άρρηκτα συνδεδεμένες με το συμφέρον των Ταχυδρομικών και τη δυναμική του Συνδικαλιστικού Κινήματος του ΕΛΤΑ.
Αγωνιζόμαστε και θα αγωνιζόμαστε για ισχυρά, μαζικά, δημοκρατικά και ενεργά Συνδικάτα, για μια Ομοσπονδία που στεγάζει τα αιτήματα, τις αγωνίες, τις φωνές και τις διεκδικήσεις όλων μας, μακριά από καθεστωτικές λογικές, αλαζονεία και αντιλήψεις «Μαυρογυαλούρων».
Ως εδώ… τάχα διυλίζουν τον Κώνωπα αλλά καταπίνουν αμάσητα καμήλες.
Φτάνει πια… τα κακόγουστα συνδικαλιστικά αστεία πρέπει επιτέλους να τελειώσουν.
Οι Ταχυδρομικοί έχουν κρίση και γνώση, διαθέτουν μνήμη και νοιάζονται για μια ισχυρή ΠΟΣΤ με ενεργά και μαζικά σωματεία που θα παράγουν ιδέες και παρεμβάσεις, όχι απλά συνέδρους…
Η απάντηση θα είναι ενιαία, ηχηρή και αποφασιστική.
Οργανώνουμε, ενεργοποιούμε και μαζικοποιούμε τα Σωματεία μας, δεν παίζουμε… «21».
ΕΛΤΑ: Οργανικά κέρδη για πρώτη φορά μετά από σχεδόν μια 10ετία
Έρχονται οι παραδόσεις δεμάτων με drones και στην Ελλάδα – «Πυρετός» συζητήσεων
Έρχονται οι παραδόσεις δεμάτων με drones και στην Ελλάδα – «Πυρετός» συζητήσεων
ΕΛΤΑ: Οργανικά κέρδη για πρώτη φορά μετά από σχεδόν μια 10ετία
ΕΠΑΝΕΚΚΙΝΗΣΗ – ΕΝΟΤΗΤΑ – ΠΡΟΟΠΤΙΚΗ
Το νέο Διοικητικό Συμβούλιο της ΔΑΚΕ-ΕΛΤΑ που προέκυψε από το 1ο Πανελλαδικό Συνέδριο 9 & 10 Ιουλίου 2022
EKA: Προστασία των εργαζομένων από την θερμική καταπόνηση.
Ντρέπεται και η ντροπή με τις αντιδημοκρατικές μεθοδεύσεις στις αρχαιρεσίες του Σωματείου Ταχυδρομικών Νομού Κυκλάδων.